**Urgie pe pat de spital**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răpus de trecut cu rana la tâmplă

Las bocetul meu la capăt de drum

Mi-e trupul flămând cu tot ce se-ntâmplă,

Iar inima-n mine e goală și-acum.

Bătăile-i sunt pe-a vieții cărare

Și orice scânteie devine un scut.

În ochii-mi cuprinși de-a nopții visare,

Sunt îngerii lumii ce nu s-au născut.

Urmează-o urgie de nopți colorate

Și orice tăcere devine un gând

Iubirea, prea însăși va fi pe-nserate,

Motiv pentru care ne naștem pe rând.

-Dă-mi plapuma vieții să-mi sperii pionii,

Ce-n pielea-mi de humă apar uneori...

Cumva Dumnezeie îți pierzi neuronii,

Punând sănătatea drept zestre în nori?

Eu nu-s ca oricare, nu plâng de durere,

Nici Ție-mpărate nu-ți cer ajutor.

Motiv pentru care-mi sunt zilele grele,

C-aștept încordat și ultimul zbor.

Tăcerea în mine e plină de haos

Și orice fractură de dor ar pieri

Din gură am luat același adaos,

Cu gândul la alții spre a-i încălzi.

Încep a-mi semna sentința eternă,

Dar nu înainte de-a scrie povești...

Las ochii-mi să plângă acuma pe pernă,

Că tristă e viața atât cât trăiești.

Nu sprijin uitarea dar dau tot uitării

Iubire și viață, iubire și dor!

Prefer să ajung la capătul zării,

Un pustnic luceafăr scăldat în amor!

E-o noapte pustie și ploaia preasfântă,

Îmi bate-n fereastra ce-a plină de vis.

Privește-mă Doamne că-s singur la nuntă

Și caut ieșirea spre alt paradis!

Georgian Ionut Zamfira 09.06.2021